Tronkstraf vir oudmetropolisieman wat verkrag, ontbloot(Argieffoto) ŉ Voormalige lid van die Ekurhuleni-metropolisie is tien jaar tronk toe gestuur nadat hy vroeër skuldig bevind is aan aanklagte van statutêre verkragting, die wys van pornografiese materiaal aan ŉ minderjarige en die wys van sy geslagsdeel aan ŉ kind jonger as 13. Sontago Seiso, woordvoerder van die onafhanklike polisieondersoekdirektoraat (Opod), het gesê die Palm Ridge-landdroshof het die 44-jarige Adrian Johannes van Zyl ook onbevoeg verklaar om ŉ vuurwapen te besit. Sy naam word nou ook op die register vir seksuele oortreders geplaas. “Die slagoffer se familie is tevrede met die vonnis,” het Seiso gesê. Die voorvalle het tussen 2015 en 2016 in Brackendowns, Alberton en Ekurhuleni plaasgevind.